26/06/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 20163/2017 pola que se aproba a a concesión provisional de subvencións correspondentes ao programa FO106: convocatoria do programa de subvencións a concellos e entidades locais para a contratación de persoal técnico-deportivo durante o ano 2017

RESOLUCIÓN POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA FO106: CONVOCATORIA DO PROGRAMA DE SUBVENCIÓNS A CONCELLOS E ENTIDADES LOCAIS PARA A CONTRATACIÓN DE PERSOAL TÉCNICO-DEPORTIVO, DURANTE O ANO 2017 Don VALENTÍN GONZÁLEZ FORMOSO, Presidente da Deputación Provincial da Coruña, Primeiro. –Por Resolución da Presidencia 2016/32516, de 28/12/2016, (da que se deu conta á Xunta de Goberno do 05/01/17) aprobáronse as Bases Reguladoras Xerais das convocatorias de subvencións dirixidas a Concellos e outras entidades locais, da Deputación Provincial da Coruña, ano 2017, publicadas no BOP número 247, do 30.12.2016. Así mesmo, por Resolución da Presidencia 2017/ 1236, de 16.01.2017, avócase a competencia para á aprobación das Bases reguladoras do Programa FO106: Convocatoria do programa de subvencións a concellos e entidades locais para a contratación de persoal técnico-deportivo, durante o ano 2017, dando conta da avocación á Xunta de Goberno celebrada o 20 de xaneiro do 2017. A dita convocatoria foi publicada no BOP n.º 14, do 20/01/2017, e o prazo de presentación de solicitudes finalizou o día 3 de marzo de 2017 ás 14.00 horas. Segundo. –A base 8 das Bases reguladoras do programa FO106/2017 para o ano 2017, no que respecta á resolución da convocatoria, establecen que a Deputación contribuirá cun importe igual por concello/agrupación de concellos, en función da titulación do persoal técnico deportivo e da duración da sua xornada laboral. Terceiro. –A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Cuarta. –Na partida orzamentaria 0612/3411/46201 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas, tendo en conta que, se ben mediante RP 2017/2409 de data 21/01/2017 se aprobou a convocatoria cun importe de 700.000,00 €, no EMC 2/2017 se aprobou un suplemento de crédito por importe de 300.000,00 € para a presente convocatoria, polo que o importe final é de 1.000.000,00 €. Quinta. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Modificar o importe da convocatoria, logo de aprobarse no EMC 2/2017 un suplemento de crédito por importe de 300.000,00 €, polo que o importe final é de 1.000.000,00 €. 2.–Non admitir as solicitudes que figuran no Anexo 1, polos motivos que se indican.3.–Conceder provisionalmente as subvencións aos concellos que se relacionan no Anexo 2, polos importes que se indican, con cargo á partida orzamentaria 0612/3411/46201, sendo o importe total proposto de 975.206,00 €. 4.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no artigo 45 da Lei 39/2015, de 1 de outubro, do procedemento administrativo común das administracións públicas. A título informativo, publicar esta resolución no taboleiro de edictos e na páxina web da Deputación.5.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.6.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO 1.–Non admitidas ANEXO 2.–Concedidas provisionalmente Total concedido: 975.206,00 €. A Coruña, 22 de xuño de 2017. O presidente O secretario Valentín Gonzalez Formoso José Luis Almau Supervia